**ΠΡΟΣ:** ΔΗΜΟΤΙΚΑ ΣΧΟΛΕΙΑ ΗΡΑΚΛΕΙΟΥ ΜΕΣΩ Δ/ΝΣΗΣ Α’ΒΑΘΜΙΑΣ ΕΚΠΑΙΔΕΥΣΗΣ

ΗΡΑΚΛΕΙΟΥ

**ΥΠ’ ΟΨΙΝ:** ΔΙΕΥΘΥΝΤΗΣ ΕΚΠΑΙΔΕΥΣΗΣ κος.ΜΠΕΡΚΟΥΤΗΣ ΑΝΤΩΝΙΟΣ

**ΑΠΟ:** ΟΡΓΑΝΩΤΙΚΗ ΕΠΙΤΡΟΠΗ «ΓΙΟΡΤΗΣ ΑΘΛΗΤΙΣΜΟΥ 2018 ΣΤΗ ΜΝΗΜΗ ΤΟΥ

ΠΡΩΤΑΘΛΗΤΗ ΠΟΔΗΛΑΣΙΑΣ Α.με.Α. ΓΙΩΡΓΟΥ ΣΗΦΑΚΗ»

Ηράκλειο 17 Οκτωβρίου 2018

**ΠΡΟΣΚΛΗΣΗ ΣΥΜΜΕΤΟΧΗΣ**

Την Τετάρτη 14 Νοεμβρίου 2018 από τις 9π.μ. έως και τις 2:00μ.μ. στο Νέο Κλειστό Γυμναστήριο «2 Αοράκια» (Βιομηχανική Περιοχή Ηρακλείου) θα πραγματοποιηθεί η φετινή «Γιορτή Αθλητισμού Στη Μνήμη του Πρωταθλητή Ποδηλασίας Α.με.Α. Γιώργου Σηφάκη».

Σκοπός της εκδήλωσης είναι η ευαισθητοποίηση και η ενημέρωση των μαθητών για τα τροχαία ατυχήματα, για τη σωστή οδική συμπεριφορά και η διάδοση της αξίας του αθλητισμού.

Φέτος είμαστε στην ευχάριστη θέση να κάνουμε γνωστό πως εκτός των φορέων της πόλης μας που θα λάβουν μέρος, θα μας τιμήσουν με την παρουσία τους και τέσσερις ακόμη άνθρωποι που έχουν κάνει παγκοσμίως γνωστή την χώρα μας με τις αθλητικές τους επιδόσεις και μας έχουν χαρίσει στιγμές χαράς και υπερηφάνειας.

Οι **Ολυμπιονίκες Πύρρος Δήμας, Κώστας Θάνος, Ηρακλής Δεσκουλίδης και ο Παγκόσμιος Πρωταθλητής Ενόπλων Δυνάμεων και Σωμάτων Ασφαλείας Γιάννης Καργιωτάκης** θα είναι μαζί μας. Θα συμμετέχουν στην εκδήλωσή μας και θα βρεθούν κοντά στους θεατές, κοντά στα παιδιά/μαθητές της πόλης μας.

Η εκδήλωση θα χωριστεί σε τέσσερα μέρη:

**Α.** Χαιρετισμοί και σύντομες ομιλίες των Ολυμπιονικών και του Παγκόσμιου Πρωταθλητή.

**Β.** Ομιλίες και παρουσίαση βίντεο των κυρίων Λιονάκη Ιωάννη [Πρόεδρος του Εθελοντικού Συλλόγου Πρόληψης Τροχαίων Ατυχημάτων (Ε.ΣΥ.ΠΡΟ.Τ.Α.)] και εκπροσώπου της Ελληνικής Αστυνομίας (ΕΛ.ΑΣ.)

**Γ.** Παρουσίαση 6 Ολυμπιακών και Παραολυμπιακών Αθλημάτων (Άρση Βαρών, Άρση Βαρών Α.με.Α., Ολυμπιακή Πάλη, Μπάσκετ με αναπηρικά αμαξίδια, Ξιφασκία και Καράτε)

**Δ.** Συμμετοχή των παρευρισκόμενων μαθητών σε όλα τα προαναφερόμενα αθλήματα υπό την καθοδήγηση των προπονητών.

Μία εκδήλωση η οποία απευθύνεται σε παιδιά/μαθητές **-Ε’ και ΣΤ’ τάξης** **Δημοτικών Σχολείων καθώς και Γυμνασίων-** που θα τους παρέχει ενημέρωση -με τρόπο συμβατό με την ηλικία τους- σε ένα θέμα όπως αυτό των τροχαίων ατυχημάτων, που δυστυχώς έχει αποδειχθεί μάστιγα της εποχής μας, καθώς και την δυνατότητα και τα ερεθίσματα ώστε να γνωρίσουν και να αγαπήσουν τον αθλητισμό.

Συμμετοχή τα σχολεία που επιθυμούν μπορούν να δηλώσουν συμπληρώνοντας την παρακάτω φόρμα και αποστέλλοντάς την στην ηλεκτρονική διεύθυνση vandoulakaterina@hotmail.com **έως και την Παρασκευή 9 Νοεμβρίου.**

**Σε περίπτωση που ο αριθμός των μαθητών υπερβεί το όριο των δύο χιλιάδων (2.000), θα γίνουν δεκτές οι δηλώσεις συμμετοχής που θα προηγηθούν χρονικά.**

**Σημ. 1:** Οι μαθητές θα πρέπει να έχουν ένδυση και υπόδηση αθλητική.

**Σημ. 2:** Για οποιαδήποτε περαιτέρω πληροφορία ή διευκρίνιση παρακαλούμε επικοινωνήσετε με τα τηλέφωνα: 6972567519 & 6907073739 κα.Βάνδουλα Κατερίνα

Με εκτίμηση

Η Οργανωτική Επιτροπή

«Γιορτής Αθλητισμού 2018

στη Μνήμη του Πρωταθλητή Ποδηλασίας Α.με.Α. Γιώργου Σηφάκη»

**«ΓΙΟΡΤΗ ΑΘΛΗΤΙΣΜΟΥ 2018**

**ΣΤΗ ΜΝΗΜΗ ΤΟΥ ΠΡΩΤΑΘΛΗΤΗ ΠΟΔΗΛΑΣΙΑΣ Α.με.Α. ΓΙΩΡΓΟΥ ΣΗΦΑΚΗ»**

**Τετάρτη 14 Νοεμβρίου 2018**

**9π.μ. – 2:00 μ.μ.**

**Νέο Κλειστό Γυμναστήριο «2 Αοράκια»**

|  |
| --- |
| **ΦΟΡΜΑ ΔΗΛΩΣΗΣ ΣΥΜΜΕΤΟΧΗΣ** |
| **ΟΝΟΜΑ ΣΧΟΛΕΙΟΥ** |  |
| **ΑΡΙΘΜΟΣ ΜΑΘΗΤΩΝ**  |  |
| **ΟΝΟΜΑΤΑ** **ΥΠΕΥΘΥΝΩΝ ΣΥΝΟΔΩΝ** | **1.** |
| **2.** |
| **3.** |
| **4.** |
| **5.** |
| **6.** |
| **7.** |
| **8.** |
| **9.** |
| **10.** |